Det er umuligt at undgå. Den danske debat er blevet islamificeret. Ikke af muslimerne, men af politikere, medier og debattører, der konstant tager et emne til debat, som uundgåeligt ender med konklusionen om, at vi har et stort problem med islam i Danmark. Der går faktisk ikke en uge uden en ny tørklæde-bederums-mavedanse-ramadan-halalslagtningssag trækker overskrifterne.

Men hvad hvis vi gav andre vigtige emner ligeså meget opmærksomhed i forhold til, hvad de reelt fylder i samfundet? Rundt regnet 5 procent af danskerne er muslimer, og hvis vi går ud fra, at der er een islamdebat om ugen (det er i sig selv et konservativt skøn), så tilsiger lidt hovedregning, at vi ville:

- Dagligt have en ny debat om kræft (33 procent af danskerne oplever at få kræft)